[{"text_idx": "#000006", "text": "Dros gyfnod o dair wythnos ym mis Mai 2022, cafodd disgyblion o Ysgol Harri Tudur, Penfro gyfle prin ac unigryw i gydweithio gyda chyfansoddwr proffesiynol \u2013 wedi cael ei gomisiynu gan Elusen Aloud \u2013 i greu ca\u0302n newydd, wreiddiol sy\u2019n adlewyrchu teimladau\u2019r disgyblion am bwysigrwydd amddiffyn lles y blaned."}, {"text_idx": "#000007", "text": "Bu staff Porthladd Aberdaugleddau ynghyd a\u0302 phartneriaid eraill y prosiect, gan gynnwys Pw\u0302er y Mo\u0302r Celtaidd, Ynni Morol Cymru ac ORE Catapult yn ymweld a\u0302\u2019r ysgol i siarad a\u0302\u2019r plant am eu prosiect morol newydd Doc Penfro, i gyflwyno eu gwaith a\u2019u cynlluniau o ran ynni cynaliadwy yn yr ardal ar gyfer y dyfodol. Yna, bu Arweinwyr Co\u0302r o Elusen Aloud yn helpu grw\u0302p o ddisgyblion TGAU Cerddoriaeth i gyfansoddi alaw a geiriau eu hunain, gan gymryd ysbrydoliaeth o gyflwyniadau y siaradwyr gwadd."}, {"text_idx": "#000008", "text": "Recordiwyd creadigaethau cerddorol y disgyblion i greu campwaith pwerus i godi ymwybyddiaeth o\u2019r prosiect ailddatblygu. Cymerodd aelodau o\u2019r gymuned ran yn y recordiad a\u2019r fideo gorffenedig."}, {"text_idx": "#000010", "text": "\u201cRoedd yn hynod braf cael gweithio gyda Porthladd Aberdaugleddau ac Ysgol Harri Tudur ar y prosiect cyfansoddi unigryw hwn. Mae hi mor bwysig fod gan bobl ifanc gyfle i fynegi eu barn, yn enwedig ar bynciau mor allweddol a\u0302 chynaliadwyedd amgylcheddol. Rydym wedi'n plesio'n arw a\u0302'r fideo cerdd terfynol!\u201d"}, {"text_idx": "#000012", "text": "\"Mae'r cydweithio wedi bod yn wych o\u2019r dechrau i'r diwedd. Cawsom siarad gyda'r disgyblion o Ysgol Harri Tudur ynghylch prosiect morol Doc Penfro, i'w hysbrydoli i ysgrifennu'r geiriau a rhoi gwybodaeth iddynt am y datblygiadau sy'n digwydd yn eu tref. Gobeithio ein bod wedi tanio rhywfaint o ddiddordeb yn y mathau o yrfaoedd a allai fod ar gael iddynt ar garreg eu drws wrth inni chwarae ein rhan yn y dasg o gyflawni targedau Sero Net y wlad a chreu swyddi gwyrdd lleol ar gyfer cenedlaethau'r dyfodol.\""}, {"text_idx": "#000015", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000016", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000017", "text": "P\u2019un a ydych chi eisiau rhedeg marathon neu drefnu eich her elusennol eich hun, gallwch helpu i gefnogi ein gweithgarwch yn eich ardal leol."}]